उधर, पुरवा से विधायक उदयराज यादव ने बीती दोपहर जो हंगामा और गुंडई की हौलनाक हरकत पीडब्‍ल्‍यू कार्यालय में की है, उससे सरकारी अमला भी स्‍तब्‍ध है। चर्चा होने लगी है कि अब उन्‍नाव में गुंडागर्दी और उगाही का दौर शुरू होने वाला है। सपा आम जनता से लाख गुंडागर्दी ना होने का वादा करके सत्‍ता में आई हो और मुलायम तथा अखिलेश ने कानून व्‍यस्‍था को हाथ में लेने वाले सपाइयों के खिलाफ भी कार्रवाई करने का ऐलान किया हो, परन्‍तु सपाइयों की गुंडई पर रोक लगाना इतना आसान नहीं होगा। इसकी शुरुआत भी हो चुकी है। उन्‍नाव के अलावा भी कई जिलों 'गुंडई कायम है' की चपेट में आ चुके हैं.